Document ID: 31997R2345

ΚΑΝΟΝΙΣΜΟΣ (ΕΚ) αριθ. 2345/97 ΤΟΥ ΣΥΜΒΟΥΛΙΟΥ της 24ης Νοεμβρίου 1997 για τη μείωση του συντελεστή ο οποίος επιβάλλεται στις εισαγωγές οι οποίες πραγματοποιούνται κατ' εφαρμογήν της δασμολογικής ποσόστωσης του ΠΟΕ για ορισμένα ζωντανά βοοειδή
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα έχει αναλάβει υποχρέωση, στα πλαίσια του Παγκόσμιου Οργανισμού Εμπορίου (ΠΟΕ), να ανοίξει μία ετήσια δασμολογική ποσόστωση 169 000 κεφαλών ορισμένων ζωντανών βοοειδών 7 ότι ο δασμολογικός συντελεστής ο οποίος επιβάλλεται στις εισαγωγές δυνάμει αυτής της δασμολογικής ποσόστωσης, απαρτίζεται από έναν κατ' αξίαν δασμό 16 % και από ένα ειδικό ποσό 582 Ecu/τόνο 7
ότι ο κανονισμός (ΕΚ) αριθ. 2179/95 του Συμβουλίου, της 8ης Αυγούστου 1995, για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, και για την τροποποίηση του κανονισμού (ΕΚ) αριθ. 3379/94 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το 1995 σχετικά με ορισμένα γεωργικά προϊόντα και με την μπίρα, προκειμένου, να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), καθώς επίσης και ο κανονισμός (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (2), προβλέπουν τη δυνατότητα μείωσης του ειδικού ποσού το οποίο καταβάλλεται κατά την εισαγωγή στα πλαίσια της δασμολογικής ποσόστωσης για 169 000 κεφαλές ζωντανών βοοειδών, σε 399 Ecu/τόνο, όσον αφορά τα ζώα καταγωγής των συνδεδεμένων χωρών της Κεντρικής Ευρώπης 7 ότι η μείωση αυτή εφαρμόζεται, όσον αφορά αυτές τις χώρες, από την 1η Ιουλίου 1995 7
ότι παρόμοια μεταχείριση προβλέπεται για τις εισαγωγές, καταγωγής Εσθονίας, Λετονίας και Λιθουανίας, από την 1η Ιουλίου 1996 δυνάμει του κανονισμού (ΕΚ) αριθ. 1926/96 (3) 7
ότι είναι ανάγκη, λαμβάνοντας υπόψη τις διεθνείς υποχρεώσεις της Κοινότητας στα πλαίσια του ΠΟΕ, να εξασφαλισθεί ότι οι εισαγωγές που προέρχονται από όλες τις χώρες θα δικαιούνται του μειωμένου δασμολογικού συντελεστή στα πλαίσια της ποσόστωσης, κάθε φορά που έχει εφαρμοσθεί ή πρόκειται να εφαρμοσθεί μείωση, όσον αφορά τις εισαγωγές που προέρχονται από τις συνδεδεμένες χώρες της Κεντρικής Ευρώπης και τα Βαλτικά κράτη 7 ότι, επομένως, θα πρέπει να προβλεφθεί η επέκταση αυτής της μείωσης στις εισαγωγές ζωντανών βοοειδών τα οποία προέρχονται από όλες τις χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε μείωση του εισαγωγικού δασμού ο οποίος καταβάλλεται κατ' εφαρμογήν της κοινοτικής δασμολογικής ποσόστωσης για 169 000 κεφαλές ορισμένων ζωντανών βοοειδών, για ζώα καταγωγής Πολωνίας, Ουγγαρίας, Τσεχικής Δημοκρατίας, Σλοβακίας, Ρουμανίας και Βουλγαρίας, καθώς επίσης και Εσθονίας, Λετονίας και Λιθουανίας, επεκτείνεται σε όλες τις εισαγωγές οι οποίες πραγματοποιούνται κατ' εφαρμογήν αυτής της δασμολογικής ποσόστωσης, ανεξαρτήτως της καταγωγής των ζώων.
Άρθρο 2
Οι λεπτομέρειες εφαρμογής του παρόντος κανονισμού θεσπίζονται από την Επιτροπή, σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (4).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εισαγωγές για τις οποίες είχαν χορηγηθεί άδειες κατά την περίοδο από την 1η Ιουλίου 1995 έως τις 30 Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1997.

Labels: 13
3
18
6